કોલકાતાઃ ભારતે વિરાટ કોહલીની કેપ્ટનશિપમાં ૨૦૦૮માં મલેશિયામાં બીજી વાર અંડર-૧૯ વિશ્વ કપ જીત્યો હતો, પરંતુ એ જીતનો હીરો ઉત્તર પ્રદેશનો બેટ્સમેન તન્મય શ્રીવાસ્તવ હતો. તન્મયે ટૂર્નામેન્ટમાં સૌથી વધુ ૨૬૨ રન ફટકારીને ટીમને ખિતાબ અપાવવામાં મહત્ત્વપૂર્ણ ભૂમિકા નિભાવી હતી, પરંતુ ત્યાર બાદ જયારે ટીમ ઇન્ડિયાની પસંદગી થઈ તો તેમાં તન્મયના સ્થાને વિરાટ કોહલીનું નામ હતું. એ સમયે પસંદગીકારોએ નિર્ણયની ઘણી ટીકાઓ થઈ હતી, પરંતુ આઠ વર્ષ બાદ જ્યારે આપણે એ નિર્ણય પર નજર કરીએ તો આપણી સામે એક અદ્ભુત અદ્વિતીય વિરાટ કોહલી નજરે પડે છે.